Jabarkan Reaksi antarabangsa dari Serangan 11 September 2001 dalam bahasa melayu

Kejadian ini dikecam oleh media massa dan kerajaan-kerajaan sedunia. Bangsa-bangsa di serata dunia memberikan sokongan dan setiakawan pro-Amerika. Serangan ini turut dikecam oleh negara Timur Tengah, kecuali Iraq yang mengeluarkan kenyataan rasmi semerta bahawa "koboi-koboi Amerika mengaup hasil jenayah-jenayah mereka terhadap kemanusiaan".

Berpuluh ribu orang cuba melarikan diri dari Afghanistan ekoran serangan itu kerana bimbang akan tindak balas oleh Amerika Syarikat. Pakistan yang sudah menjadi tempat tinggal ramai pelarian Afghan dari konflik Afghan yang terdahulu, menutup sempadannya dengan Afghanistan pada 17 September. Kira-kira sebulan selepas serangan, Amerika Syarikat mengetuai sebuah campuran tentera antarabangsa yang besar untuk menggulingkan rejim Taliban kerana melindungi pertubuhan al-Qaeda. Pihak berkuasa Pakistan bertindak secara berat hatinya untuk berpakat dengan Amerika Syarikat untuk memerangi Taliban. Pakistan menyediakan sebilangan lapangan terbang dan pangkalan tentera kepada Amerika Syarikat untuk serangannya terhadap rejim Taliban lalu menangkap lebih 600 orang yang disyaki ahli al-Qaeda lalu menyerahkannya kepada Amerika Syarikat.

Kebanyakan negara di dunia, termasuk Kanada, China, United Kingdom, Perancis, Rusia, Jerman, India dan Pakistan memperkenalkan perundangan anti-pengganas serta membekukan akaun bank perniagaan-perniagaan dan individu-individu yang disyaki berhubungan dengan al-Qaeda. Agensi-agensi penguatkuasaan undang-undang dan perisikan di beberapa negara, termasuk Itali, Malaysia, Indonesia, dan Filipina turut memberkas pihak-pihak yang disyaki mereka sebagai pengganas dengan menyatakan tujuan memecahkan sarang-sarang militan di seluruh dunia.

Di Amerika Syarikat, ini menimbulkan sedikit kontroversi kerana pihak pembangkang seperti Jawatankuasa Pertahanan Perakuan Hak berhujah bahawa sekatan lama terhadap pengawasan persekutuan (cth. pemantauan COINTELPRO terhadap mesyuarat awam) "dimansuhkan" oleh Akta PATRIOT. Pertubuhan-pertubuhan pendesak seperti Kesatuan Kebebasan Awam Amerika dan Liberty turut mendakwa bahawa akta itu telah mencabuli sesetengah perlindungan hak awam.

Amerika Syarikat menubuhkan pusat penahanan di Teluk Guantánamo, Cuba untuk menahan banduan-banduan yang ditakrifkan sebagai "penempur musuh haram". Kewajaran penahanan ini telah dipersoal oleh Parlimen Eropah, Pertubuhan Negara-Negara Amerika, dan Amnesty International, antara lainnya.

Seperti di Amerika Syarikat, serangan ini juga mengakibatkan meningkatnya ketegangan antara Muslim dan bukan Muslim di negara-negara lain.

Dalam satu ucapan di Universiti Bar-Ilan, Benjamin Netanyahu menyentuh kejadian serangan itu: "Kita (Israel) mendapat manfaat daripada…serangan terhadap Menara Berkembar dan Pentagon dan perjuangan Amerika di Iraq," yang dikatakannya boleh membuat "pendapat umum Amerika lebih menyebelahi kita."